**Φύλλο εργασίας 3**

1. Γράψτε πρόγραμμα που
* ζητά από τον χρήστη:

το βάρος του σε κιλά και

το ύψος του σε μέτρα

* Χρησιμοποιεί τον τύπο για τον υπολογισμό του Δείκτη Μάζας Σώματος (ΔΜΣ)

**ΔΜΣ= βάρος/(ύψος)2**

* Εμφανίζει με κατάλληλο μήνυμα, τον ΔΜΣ
1. Μέσος όρος βαθμολογίας. Γράψτε πρόγραμμα που
* ζητά από τον χρήστη:

τον βαθμό 1ου τετραμήνου και τον βαθμό 2ου τετραμήνου με κατάλληλα μηνύματα

* υπολογίζει τον μέσο όρο των δύο βαθμών
* Εμφανίζει με κατάλληλο μήνυμα, τον μέσο όρο βαθμολογίας
1. Γράψτε ένα πρόγραμμα που ζητά από το χρήστη το όνομα και την ηλικία του, μετατρέπει την ηλικία τους σε ημέρες και εκτυπώνει ένα κατάλληλο μήνυμα, π.χ.

*John, you are 11344 days old*

1. Να γραφεί πρόγραμμα που θα διαβάζει τρεις αριθμούς και θα εμφανίζει το άθροισμα και το γινόμενο τους.
2. Να γραφεί πρόγραμμα που θα διαβάζει από το πληκτρολόγιο το ονοματεπώνυμο, την τάξη και την βαθμολογία σε τρία μαθήματα ενός μαθητή και θα υπολογίζει το μέσο όρο σε αυτά τα μαθήματα. Στην συνέχεια θα εκτυπώνει το όνομα του μαθητή, την τάξη και το μέσο όρο.
3. Πριν λύσω την άσκηση..

**Το θυμάμαι ή το μαθαίνω!** Για να βρείτε το ποσοστό ενός αριθμού, πολλαπλασιάστε τον αριθμό με το ποσοστιαίο κλάσμα που θέλετε να βρείτε.

Για παράδειγμα, αν θέλετε να βρείτε το 20% του αριθμού 50, πολλαπλασιάστε το 50 με 0,20 (20/100).

50 x 0,20 = 10. Άρα το 20% του 50 είναι 10.

Ας υποθέσουμε ότι θέλετε να βρείτε το 30% του αριθμού 200.

200 x 0,30 = 60. Άρα το 30% του 200 είναι 60.

**Εκφώνηση Άσκησης**
Στο super market της γειτονιάς του Βαγγέλη οι τιμές των προϊόντων αναγράφονται χωρίς ΦΠΑ. Δημιουργήστε ένα πρόγραμμα που θα διαβάζει την αναγραφόμενη τιμή πληρωμής ενός προϊόντος και θα εμφανίζει το τελικό ποσό πληρωμής αφού προστεθεί σε αυτό το σχετικό ποσό ΦΠΑ (ΦΠΑ 24%).

1. Πριν λύσω την άσκηση..

**Το θυμάμαι ή το μαθαίνω!** Διαβάστε την ίδια σημείωση με την άσκηση 6.

**Εκφώνηση Άσκησης**
Οι υπάλληλοι της επιχείρησης της Άννας λάβανε αύξηση στον μηνιαίο μισθό τους, της τάξεως του 13%. Να γράψετε πρόγραμμα που υπολογίζει τον νέο μισθό αλλά και το νέο ετήσιο εισόδημα τους.

1. Να αναπτυχθεί πρόγραμμα που αρχικά αποδίδει 2 τυχαίες τιμές από το 1 έως το 100 σε 2 μεταβλητές με όνομα της επιλογή σας. Εκτυπώστε αυτές τις τιμές. Στην συνέχεια γράψτε κώδικα που αντιμεταθέτει το περιεχόμενο των 2 μεταβλητών. Εκτυπώστε ξανά για να επιβεβαιώσετε την αντιμετάθεση.
2. Να αναπτυχθεί πρόγραμμα που θα διαβάζει έναν τριψήφιο αριθμό (να μην γίνει έλεγχος αν όντως ο αριθμός που διαβάζεται είναι τριψήφιος) και εκτυπώνει στην οθόνη το άθροισμα των ψηφίων του. (Παράδειγμα ο αριθμός 543 έχει άθροισμα 12 (5+4+3)

*Βοήθεια: χρησιμοποιήστε τους τελεστές % και //*

1. Να γραφεί πρόγραμμα που διαβάζει από τον χρήστη τη βάση και το ύψος ενός ορθογωνίου. Στη συνέχεια υπολογίζει και εμφανίζει το εμβαδόν ορθογωνίου

(τύπος: βάση Χ ύψος)